section_heading: Snimanje i objava
paragraph_text: Uradak je u glazbenom smislu nalik radovima sastava iz 80-ih godina 20. stoljeća; Mastelotto uglavnom svira elektroničke bubnjeve, a Belew, Gunn i Fripp često sviraju sofisticirane dionice koje se nadopunjuju, s tim da se Belew i Fripp uglavnom koriste distorziranim zvukom gitara. Međutim, obično se te dionice nadopunjuju sporije nego u osamdesetima; Belew i Fripp izmjenjuju notu po notu služeći se tehnikom pod imenom hoquetus. Zbog toga se glazba djelomično razlikuje od utjecaja gamelana tijekom 80-ih.